projecte-aina/catalan_government_crawling huggingface dataset:
El Laboratori d'Hematologia, va ser inaugurat, juntament amb l'hospital, a l'abril del 1983.
Des de l'any 2003 els facultatius del Laboratori d'Hematologia estan adscrits a l'ICO i s'han anat incorporant noves seccions i tecnologies.
Des de juny de 2016 el Laboratori d'Hematologia és part integrant del nou Laboratori Unificat de la Metropolitana Nord (LUMN) i és responsable de les proves analítiques pertanyents a l'Hematologia Especial que inclouen: Hemostàsia Especial, Eritropatologia, Citologia Especial, Immunofenotip, Citogenètica i Biologia Molecular.
Les diferents seccions actualitzen anualment el catàleg de serveis incorporant les noves tècniques i determinacions per un correcte diagnòstic i pronòstic de les malalties hematològiques.
S'analitzen mostres de sang total, sèrum, plasma, orina, líquids corporals, moll d'os, ganglis limfàtics, melsa i masses tumorals.
Actualment, el laboratori dona servei als malalts ingressats a l'HUGTIP, de consultes externes dels 4 centres ICO, i és centre de referència per als diferents hospitals de la regió sanitària Barcelonès Nord i Maresme (aproximadament 750.000 persones).
També rep mostres de fora d'aquesta àrea sanitària.
El Laboratori va aconseguir la certificació ISO 9002 en el 2000.
Posteriorment, la documentació del sistema de qualitat es va adaptar a la Norma ISO 9001:2008, es va certificar al desembre de 2009, amb no de certificat EC-0718/01, i es va anar renovant periòdicament fins l'any 2015.
Finalment, el sistema de qualitat es va adaptar a la nova versió UNE-EN ISO 9001:2015 i es va certificar el juny de 2017.
El laboratori d'Hematologia contribueix a la formació d'especialistes d'Hematologia i Hemoteràpia, tant de l'ICO com d'altres hospitals de Catalunya, Espanya, Mèxic i Paraguai, així com de les especialitats d'Anàlisis Clíniques i Bioquímica.
El Servei d'Hematologia Clínica de l'ICO Badalona ofereix una atenció integral al pacient amb hemopatia maligna.
Es va fundar dins de l'Hospital Universitari Germans Trias i Pujol i va a passar a formar part de l'ICO l'any 2003.
El seu objectiu és assegurar una assistència de qualitat i ser la unitat de referència per al Barcelonès Nord i Maresme garantint equitat en el diagnòstic i tractament de les hemopaties malignes.
Altament especialitzat i de referència a l'àrea del Barcelonès Nord i Maresme, disposa d'una àrea d'hospitalització, hospital de dia, unitats funcionals i laboratori.
Disposa d'una unitat de trasplantament de progenitors hematopoètics de 6 llits per a la realització de transplantament de moll d'os d'alta complexitat i d'altres teràpies cel·lulars.
A més de la tasca assistencial, també realitza recerca i formació per a professionals ja que compta amb metges que realitzen la formació en l'especialitat d'Oncologia Mèdica (Metges Interns Residents).
El Servei d'Hematologia Clínica treballa de forma coordinada amb els oncòlegs dels hospitals de l'àrea com són l'Hospital Municipal de Badalona, l'Hospital de Mataró i l'Hospital de l'Esperit Sant de Santa Coloma de Gramenet.
I treballa en col·laboració amb els Serveis d'Oncologia Radioteràpica, d'Hematologia Clínica i de Cures Pal·liatives, i amb les especialitats mèdiques i quirúrgiques dels hospitals del nostre entorn, amb unitats de suport assistencial com psicooncologia, treball social, nutrició i dietètica i amb les Àrees Bàsiques de Salut de la zona.
La cartera de serveis inclou el diagnòstic i tractament de leucèmies agudes, síndromes mielodisplàstiques, síndromes limfoproliferatives cròniques, limfomes, mieloma múltiple, síndromes mieloproliferatives cròniques, insuficiències medul·lars, hemoglobinúria paroxística nocturna, púrpura trombòtica trombocitopènica, púrpura trombopènica autoinmune, anèmies hereditàries i carencials i anèmies hemolítiques.
Així mateix, el servei disposa d'un programa de transplantament de progenitors hemopoètics que compta amb l'acreditació JACIE.
Tècnic d'investigació clínica: Ma José Jiménez Lorenzo
El programa de Càncer Hereditari, a través de la Unitat de Consell Genètic establerta a l'ICO Badalona, garanteix l'atenció dels pacients i familiars amb sospita de predisposició hereditària al càncer.
La Unitat, a través del procés de consell genètic:
Horari d'atenció: de 8:00 a 15:00, de dilluns a divendres.
Oncòleg Mèdic, Formació post-grau en Genètica i Càncer Hereditari
Infermera, Acreditació Europea en Assessorament Genètic
Bioquímica, Màster en Assessorament Genètic
Adreça: Ctra del Canyet s/n. / 08916 Badalona
Per a qualsevol consulta, dubte, suggeriment o queixa, usuaris i ciutadans es poden adreçar a la Unitat d'Atenció al Ciutadà, on l'atenció és personalitzada i confidencial.
A les diferents àrees del centre hi ha fulls de suggeriments i de reclamacions, així com les bústies on dipositar-los en cas que no es puguin presentar personalment.
•Programa de Segona Opinió Mèdica
Horari: de 9:00 a 15:00 hores, de dilluns a divendres (no festius)
La Unitat d'Atenció al Ciutadà està situada a la 3a planta de l'edifici de Maternal de l'Hospital Universitari Germans Trias i Pujol.
El Servei de Cures Pal·liatives ofereix una atenció integral a pacients diagnosticats de càncer i als seus familiars.
Una atenció integral que contempla la identificació i el tractament de les necessitats físiques, emocionals, socials i espirituals que la malaltia hagi pogut generar, amb independència de l'estadiatge i pronòstic de la mateixa.
Disposa d'expertesa en el tractament de situacions d'alta complexitat i presa de decisions.
La seva cartera de serveis també inclou el final de la vida.
• L a Consulta Externa: ofereix atenció ambulatòria amb agendes mèdiques i d'infermeria de Cures Pal•liatives, Psicooncologia i Treball Social, junt amb una intensa activitat d'infermeria en seguiment de pacients, atenció telefònica i connexió de recursos.
• L'Equip de Suport (UFISS): ofereix intervenció integrada amb els respectius serveis oncològics en les unitats d'hospitalització d'Oncologia Mèdica i Hematologia Clínica, així com assessorament i suport en els Serveis Clínics de l'Hospital Universitari Doctor Josep Trueta.
Tanmateix es realitzen tasques de coordinació amb els recursos de Cures Pal·liatives i d'atenció primària de la Xarxa Sanitària de Girona per a facilitar l'accés a pacient i família.
Secretària: Sabina Pedrola Martí
La Unitat de Psicooncologia té com a principal objectiu donar suport psicològic als pacients amb càncer i als seus familiars mitjançant la valoració, l'orientació i el tractament, tant en l'àmbit hospitalari com a nivell ambulatori, de les comarques de Girona.
Així mateix, porta a terme una sèrie d'activitats docents i de recerca per a la millora contínua de l'especialitat, tant per al centre com per a la societat.
La Unitat de Psicooncologia intervé en les àrees següents:
Programació Consultes Externes: 972 940 245
El Servei d'Oncologia Radioteràpica d'ICO Girona és responsable de donar assistència a una població de 843.268 habitants segons les "Dades de població de referència 2018, aprovades per Resolució del director del CatSalut de data 1 de març de 2018".
L'objectiu principal es basa en proporcionar amb la màxima qualitat les seves tècniques de tractament del càncer en la utilització de les radiacions ionitzants, mitjançant la radioteràpia externa.
Amb la missió de treballar per a reduir l'impacte del càncer a Catalunya.
La voluntat de millora i promoció de la qualitat al servei ha portat al desenvolupament i implantació del sistema de Qualitat basat en la Norma ISO 9001/2008.
El servei està reconegut per a la docència MIR, té atorgats un metge resident per any i col·labora activament en la docència de residents d'altres especialitats.
A mesura dels anys s'ha potenciat la presència del servei a la Universitat de Girona.
D'un temps ençà ha augmentat la nostra participació pel que fa la investigació i la innovació mitjançant el treball interdisciplinar i la cooperació amb altres dispositius sanitaris.
Aquesta unitat ofereix tractaments convencionals i tractaments especials com ara:
- Intensitat modulada de radioteràpia convencional (IMRT) o volumètrica (VMAT)
- Radioteràpia estereotàxica extracraneal (SBRT)
- Radioteràpia estereotàxica (SRT de SNC)
- Radioteràpia intraoperatòria (RIO)
- Radioteràpia guiada per la imatge (IGRT)
- Gating respiratori / Inspiració forçada
- Tractaments associats amb quimioteràpia (seqüencial i/o convencional)
Tècnics Superiors de Radioteràpia
1 accelerador lineal-Varian ix 5006: IMRT Gantry, estàtic, VMAT, IGRT (2011)
Xarxa integrada Sistema Aria amb 14 estacions
Es disposa de sala per a ingrés de pacients i consultes externes
La resta de dades del Servei d'Oncologia Radioteràpica es troben a la memòria
Servei d'Oncologia Radioteràpica
Edifici Administració ICO, annex a l'Hospital Dr.
Aquí trobareu les memòries científiques del Servei d'Oncologia Radioteràpica i Física Mèdica
El Servei d'Oncologia Mèdica de l'ICO Girona dóna atenció a tots els hospitals de les comarques gironines (excepte del Ripollès) i del Maresme nord.
La població de referència és d'unes 850.000 persones.
Per algunes patologies concretes i per a consell genètic, també s'hi atenen pacients i famílies procedents de l'Hospital de Vic (Osona).
El centre de referència es troba a l'Hospital Universitari Dr.
A banda d'atendre els pacients amb càncer i de participar en els diferents comitès de tumors del centre de referència, disposa d'Unitat d'Hospitalització, d'Unitat de Consell Genètic en Càncer i s'hi duu a terme la recerca clínica amb el suport de la Unitat d'Investigació Clínica.
La recerca bàsica o translacional es fa en col·laboració amb la Unitat de Recerca Translacional de l'ICO Girona i amb altres grups de recerca.
El Servei està acreditat per a la docència MIR, té atorgats dos metges residents d'Oncologia Mèdica per any i col·labora en la docència de residents d'altres especialitats.
Des d'aquest curs 2010-11 també fa docència dels estudis de Medicina de la Universitat de Girona, amb la participació de set metges adjunts com a professors en varis mòduls de 3er i 4art curs.
L'equip del Servei d'Oncologia Mèdica i Unitat de Consell Genètic de l'ICO Girona està constituït per les següents persones (també es descriuen les diferents unitats i qui les composa):
Coordinador de la Xarxa d'Hospitals Comarcals:
Unitat de Tumors Uro-Ginecològics-ORL i pell:
Unitat de Mama, T. Germinals i T SNC:
L'objectiu principal del Servei d'Hematologia és garantir una assistència de qualitat i ser la unitat de referència per a la regió sanitària de Girona, garantint els mateixos tractaments per al pacient, independentment del seu lloc de residència.
La tasca dels professionals del servei es desenvolupa a la unitat d'hospitalització de la planta 8a de l'Hospital Doctor Josep Trueta, on es fa el tractament de leucèmies agudes i autotrasplantaments de moll d'os; a l'àrea de Consultes Externes, on es fa el seguiment del pacient ambulatori; a l'hospital de dia, on s'administra tractament amb quimioteràpia o suport amb hemoderivats, i al laboratori d'hematologia de l'Hospital Josep Trueta, on som responsables de la citologia, la citometria de flux i l'àrea d'hemostàsia.
Els nostres facultatius també desenvolupen part de la seva assistència ambulatòria als hospitals de Salt, Olot, Palamós, Calella, Blanes i Figueres.
El servei d'hematologia de l'ICO Girona també realitza tasques de docència pregrau a la facultat de Medicina de la Universitat de Girona; està acreditat per a la formació de residents d'hematologia i d'hemoteràpia, i té projectes propis de recerca que es desenvolupen en una àrea específica del Parc Científic de Girona.
El Servei de Física Mèdica i Protecció Radiològica (SFMPR) desenvolupa la seva activitat en diverses àrees, tant assistencials com d'investigació i de docència, i proporciona assessorament tècnic a l'equip de gestió de l'hospital.
Aquestes àrees tenen en comú la seguretat radiològica de les instal·lacions radioactives i de radiodiagnòstic, la protecció dels treballadors professionalment exposats, la garantia de la qualitat dels exàmens i tractaments realitzats amb radiacions ionitzants i l'elaboració de protocols per ajustar-se a les normes vigents.
Pel que fa a l'activitat assistencial relativa al procés radioteràpic, que es desenvolupa conjuntament amb el Servei d'Oncologia Radioteràpica, per una banda es realitzen les tasques relacionades amb la dosimetria física i control de qualitat de les unitats de tractament i simulació.
D'altra banda, s'elabora tota la dosimetria clínica associada als pacients de radioteràpia externa.
El SFMPR també és el responsable de l'àrea de localització i de simulació.
Pel que fa a les tasques de suport en radioteràpia, el Servei de Física Mèdica és l'administrador de la xarxa Aria de gestió i tractament de pacients.
El SFMPR també és el Servei de Protecció Radiològica de l'ICS, l'IDI i l'ICO a la província de Girona, que inclou les instal·lacions radioactives de radioteràpia i de medicina nuclear de l'Hospital Dr.
Josep Trueta i les instal·lacions de radiodiagnòstic d'aquest centre i dels centres d'assistència primària d'Olot, Ripoll, Roses i Güell.
Tècnics superiors de radioteràpia
Servei de Física Mèdica i Protecció Radiològica
Per a qualsevol consulta, dubte, suggeriment o queixa, usuaris i ciutadans es poden adreçar a la Unitat d'Atenció al Ciutadà, on l'atenció és personalitzada i confidencial.
A les diferents àrees del centre hi ha fulls de suggeriments i de reclamacions, així com les bústies on dipositar-los en cas que no es puguin presentar personalment.
•Programa de Segona Opinió Mèdica
Horari: de 8:00 a 15:00 hores, de dilluns a divendres (no festius)
Telèfon: 972 225 158 (disposa de contestador automàtic)
La Unitat d'Atenció al Ciutadà està situada al soterrani de l'edifici ICO, a l'Hospital Doctor Josep Trueta.
Membres del Consell d'Administració:
Ana Clopes Estela, adjunta a la Direcció General
Dolça Cortasa Vidal, directora de Suport a la Gestió
Tàrsila Ferro Garcia, directora d'Innovació i Qualitat
Joaquim Julià, director assistencial Centre Badalona
Dolça Cortasa Vidal, directora assistencial Centre Tarragona i Terres de l'Ebre
L'ICO Camp de Tarragona i Terres de l'Ebre inclou el Servei d'Hematologia de l'Hospital Universitari Joan XXIII a Tarragona i el de l'Hospital Verge de la Cinta de Tortosa, i inclou aquests serveis a l'Hospital Pius de Valls.
El Servei d'Hematologia de l'Hospital Universitari Joan XXIII de Tarragona està dirigit des d'Octubre de 2014 per l'Institut Català d'Oncologia (ICO).
L'ICO té la missió de reduïr l'impacte del càncer a Catalunya i el servei d'Hematologia té la missió de proporcionar diagnòstic, tractament i seguiment a tots els pacients del territori amb malalties de la sang.
La visió del servei és ser el centre de referència per tots els pacients amb hemopaties malignes del territori seguint els valors ICO.
El servei d'Hematologia té un equip humà format per 10 hematòlegs, 4 residents (1 per any), equip d'infermeria especialtzada i 1 administrativa.
Hi ha tres hematòlegs que són professors a la Facultat de Medicina de la Universitat Rovira i Virgili (URV) i tots els hematòlegs participen en classes pràctiques als estudiants de Medicina.
El servei d'Hematologia ofereix diagnòstic, tractament i seguiment de totes les malalties de la sang: Leucèmies agudes, Sds Mielodisplàstiques, Limfomes i Sds Limfoproliferatives, Mieloma multiple, Aplasia medular així com de totes les hemopaties benignes i transtorns/controls de la coagulació.
Referent al territori per al procediment de Trasplantament autòleg de progenitors hemopoètics.
Per dur a terme aquesta cartera de serveis, contem amb la següent infraestructura:
Àrea d'Hospitalització: Edifici B; Planta 1: Compta amb un total de 17 llits amb 3 habitacions amb filtres HEPA per aïllament de pacients neutropènics i/o immunodeprimits.
Àrea Ambulatòria: Consultes Externes (CCEE): Edifici B; Planta 3 Consultes d'Hematologia gral, consultes d'Hemostàsia i Consulta d'Anèmies
Consulta diària de control de Tractament Anticoagulant Oral (TAO).
Hospital de Dia (HOD): Edifici B; Planta 3 Tractaments dels pacients hematològics.
Secció de Citologia-Citometria: Diagnòstic i seguiment de pacients hematològics.
Realització d'Aspirats i Biòpsies de Moll de l'Os
Secció d'Hemostàsia: Estudis de transtorns de la coagulació.
El servei d'Hematologia està implicat en la docència pregrau de la Facultat de Medicina i Ciències de la Salut de la Universitat Rovira i Virgili (URV).
És co-responsable de l'assignatura "Malalties del sistema hematopoiètic" amb la realització de classes teòriques i pràctiques a alumnes de 4rt de Medicina.
El servei està acreditat per la formació d'especialistes d'Hematologia.
Residents d'altres especialitats del propi hospital i residents de l'Hospital Sant Joan de Reus fan rotacions programades pel servei.
El servei d'Hematologia participa en recerca clínica en diversos grups de treball tant d'àmbit català com estatal: Pethema, CETLAM, GEM.
També es desenvolupen assajos clínics liderats al propi centre o en col·laboració amb altres centres ICO com l'Hospital Duran i Reynals i L'Hospital Germans Trias i Pujol de Badalona.
El Servei de suport social i familiar ofereix una atenció destinada a la informació, orientació, assessorament, etc, pel que fa a les necessitats familiars i socials esdevingudes per causa de la malaltia oncològica.
L'objectiu principal és facilitar un espai on els malalts i familiars puguin exposar les seves dificultats i/o problemàtiques, dubtes i conflictes personals i/o familiars, tant pel que fa a aspectes personals, laborals i d'organització en les cures i/o atencions, com pel que fa a la necessitat de recursos, millora de les relacions, etcètera.
Tot plegat mitjançant l'atenció personalitzada i el suport a la família en la dificultat que esdevingui d'aquesta situació.
Aquest suport s'ofereix en qualsevol moment de la malaltia.
A l'ICO Girona la treballadora social forma part de la unitat de cures pal·liatives (UFISS/ICO).
Treballadora social: Gemma Riera Tornés
Telèfon: 972 94 02 00- Extensió: 4023
El número ICO 24hores és el telèfon de les urgències oncològiques per als pacients de l'Institut Català d'Oncologia
L'Institut Català d'Oncologia posa a disposició dels seus pacients el número de telèfon ICO24hores 93 401 41 05 per atendre aquelles trucades d'urgència sobre el tractament o símptomes que puguin tenir durant el procés oncològic
Aquest servei d'atenció telefònica urgent atenden les consultes a qualsevol hora del dia tots els dies de l'any.
Només s'ha de trucar al número 93 401 41 05 i facilitar el número d'història clínica (NHC).
Un metge o metgessa aten i valora telefònicament cada cas i, segons la situació, aconsella què fer o, en cas que ho consideri necessari, programarà una visita urgent a l'ICO.
El Programa de Recerca en Epidemiologia del Càncer (PREC) desenvolupa recerques i estudis relacionats amb les causes, el diagnòstic precoç i la prevenció del càncer.
El programa treballa en estreta col·laboració amb investigadors nacionals i internacionals i les seves respectives institucions que treballen en el camp de la prevenció del càncer.
El programa es composa de dues unitats:
Ambdues unitats compten amb els seus respectius laboratoris (Laboratori Duran i Reynals d'Infeccions i Càncer, i Laboratori UNEC).
El PREC també alberga el Centre d'Informació ICO sobre VPH i Càncer ( http://www.hpvcentre.net ) i el programa e-oncologia ( http://www.e-oncologia.org/web/ico/presentacion ).
L'Institut Català d'Oncologia disposa d'un programa de TPH que es desenvolupa als quatre centres (L'Hospitalet, Badalona, Girona i Tarragona-Terres de l'Ebre).
L'ICO té com a organització el repte de consolidar el seu programa, des de la vessant assistencial, docent i de recerca.
Aquest nou horitzó és estratègicament necessari d'abordar i passa per l'homologació i consens dels procediments, tècniques i indicacions de consens dels procediments, tècniques i indicacions de pràctica clínica.
La Direcció d'Epidemiologia i Prevenció del Càncer (DEPC) vol contribuir a la missió de reduir l'impacte del càncer a Catalunya de l'Institut Català d'Oncologia (ICO) a través de la prevenció.
Per això, la nostra activitat es desenvolupa al llarg del continu del càncer per a la caracterització i control dels factors de risc, la detecció precoç i la millora del pronòstic mitjançant la recerca epidemiològica, d'implementació i de disseminació.
La nostra activitat s'estructura a través del Programa de Recerca Epidemiològica del Càncer (PREC), el Programa de Prevenció i Control del Càncer (PPCC) i el Programa d'Anàlisi de Dades Oncològiques (PADO), cada un d'ells amb unes Unitats que desenvolupen les seves activitats d'intervenció i recerca de forma coordinada, dins el programa, i amb altres Serveis i Unitats de l'ICO i altres grups i institucions nacionals i internacionals.
Aquí podeu consultar la Memòria d'Epidemiologia i Prevenció 2019
El Programa de Prevenció i Control del Càncer de l'ICO pretén disminuir l'impacte del càncer en la població.
Per això fa recerca, avaluació i intervencions en temes de prevenció del càncer, el diagnòstic precoç i la utilització de serveis sanitaris en l'atenció oncològica.
Així mateix, elabora material d'informació i d'educació sanitària, i ofereix assessorament a institucions, a professionals i a associacions.
Les línies de treball principals se centren en la monitorització de la mortalitat, la incidència, els factors de risc i les activitats preventives relacionades amb el càncer; la prevenció dels factors de risc del càncer; la prevenció secundària, i els programes de cribratge de càncer.
El programa s'estructura en 2 grans àrees:
Unitat de control del tabaquisme: prevenció i el control del consum de tabac
Unitat de cribratge: disseny, la planificació, el desenvolupament i l'avaluació de programes comunitaris de detecció precoç de càncer
El Programa de Recerca en Epidemiologia del Càncer (PREC) desenvolupa recerques i estudis relacionats amb les causes, el diagnòstic precoç i la prevenció del càncer.
El programa treballa en estreta col·laboració amb investigadors nacionals i internacionals i les seves respectives institucions que treballen en el camp de la prevenció del càncer.
El programa es composa de dues unitats:
Ambdues unitats compten amb els seus respectius laboratoris (Laboratori Duran i Reynals d'Infeccions i Càncer, i Laboratori UNEC).
El PREC també alberga el Centre d'Informació ICO sobre VPH i Càncer ( http://www.hpvcentre.net ) i el programa e-oncologia ( http://www.e-oncologia.org/web/ico/presentacion ).
El Programa d'Analítica de Dades en Oncologia (PADO) és un grup de recerca que pretén identificar i validar biomarcadors moleculars en càncer, tant de diagnòstic i pronòstic, com de resposta a tractament.
També col·labora amb altres grups de recerca de la institució en projectes relacionats amb biomarcadors de el càncer.
Centra la seva recerca en l'epidemiologia genètica, el diagnòstic molecular de el càncer, en els marcadors de pronòstic i predicció de resposta terapèutica i en la identificació de noves dianes terapèutiques.
L'Institut Català d'Oncologia presenta una nova edició del seu Codi ètic i Codi de bones pràctiques amb l'objectiu de promoure un comportament ètic i responsable de la institució en el desenvolupament de la seva activitat.
És voluntat de l'ICO mostrar en aquest codi l'escala de valors que guia la missió, les relacions, decisions, actuacions i la responsabilitat.
Aquests codis són el resultat d'un treball, intens i participatiu, realitzat per professionals que duen a terme la seva tasca diària als tres centres de l'ICO i a la xarxa comarcal.
En aquests codis es descriuen els valors, les normes ètiques i els principis deontològics que han d'inspirar, guiar i precisar la conducta del professional de la nostra institució.
Podeu consultar la nova edició del Codi ètic i Codi de bones pràctiques de l'ICO a l'apartat Responsabilitat Social Corporativa o a través dels documents adjunts